text: Satte ild til et pindsvin
  21 juli 2010 kl. 08.51
  Og væltede en tung sten over det.
  Politiet vil meget gerne tale med en flok unge, der gik rundt og larmede og grinede i Hørup ved Sønderborg omkring midnat i forgårs.
  Muligvis var det på det tidspunkt, et pindsvin blev pint til døde.
  Pindsvinet blev fundet af en hundelufter i går morges.
  Det lå under en tung sten.
  ? Stenen var blevet vippet op på højkant og væltet ned over det stakkels pindsvin. Herefter var der hældt tændvæske hen over dyret, som så er brændt, siger politiassistent Ole Stenshøj til JydskeVestkysten.
  